जिल्ला प्रहरी कार्यालय म्याग्दीको आयोजनामा शुक्रबार बेनी नगरपालिका–१४ सिङ्गामा नागरिक सुनुवाई कार्यक्रम सम्पन्न भएको छ । ग्रामीण भेगका जनताको गुनासो सुन्ने उद्देश्यले १४औं चरणको कार्यक्रम सिङ्गाको धौलागिरि माध्यमिक विद्यालयमा सञ्चालन गरिएको हो ।
कार्यक्रममा बोल्दै म्याग्दीका प्रमुख जिल्ला अधिकारी केशवराज आचार्यले समाजमा घट्ने प्रहरीसँग सम्बद्ध हरेक किसिमका खबरहरु प्रहरीलाई सम्प्रेषण गरी अनुसन्धान कार्यमा सहयोग पु¥याउन आग्रह गरेका छन् । उनले कार्यक्रममा सिङ्गावासीले उठाएको जिज्ञासाको सम्बोधन गर्दै जलविद्युतका पुराना पोल परिवर्तनका लागि विद्युत कार्यालयसँग आवश्यक समन्वय गरी तत्कालै समाधान गरिने बताएका थिए ।
प्रजिअ अधिकारीले भूकम्पपीडितलाई राहत वितरण प्रजिअमार्फत हुँदै आएकोमा हाल पुनर्निर्माण प्राधिकरणबाट अनुगमन गरी वितरणको व्यवस्था भएको हुँदा सोहीअनुसार हुने जानकारी दिए । उनले भूकम्पपीडितलाई त्रिपाल भने सम्बन्धित जिल्ला प्रशासन कार्यालयबाट वितरण गरिने समेत बताए । यसैबीच उनले म्याग्दीमा राहदानी लिनेमा महिलाको संख्या बर्षेनी बढिरहेको हुँदा विदेश जानुभन्दा स्वदेशमै बसेर उद्यम गर्न अनुरोध गरेका छन् ।
कार्यक्रममा बोल्दै प्रहरी नायव उपरीक्षक विश्वराज खड्काले अपराध न्युनीकरण सबैको दायित्व भएकाले ‘प्रहरी मेरो साथी’ भनी नागरिकस्तरबाट सहयोग गर्नुपर्नेमा जोड दिए । उनले समाजमा घट्ने हरेक किसिमका घटनाको जानकारी तत्कालै प्रहरीलाई उपलब्ध गराउन आग्रह गर्दै प्रहरी कार्यालयको १००, ९८५७६४०४४४ र ९८५७६२५५५५ फोन गर्न समेत आग्रह गरेका थिए ।
उक्त कार्यक्रममा प्रनाउ खड्काले अपराध अनुसन्धान, शान्तिसुरक्षा, उद्धार तथा विपद् व्यवस्थापन, अल्पकालीन अपराध नियन्त्रण कार्ययोजना, प्रहरी परिचालन, जिल्लाको शान्तिसुरक्षा र प्रहरीको भूमिका तथा नागरिकको सहयोगलगायतका विषयमा प्रकाश पारेका थिए । यसैगरी उनले घरेलु हिंसा, मदिरा उत्पादन, जुवातास, लागूऔषध नियन्त्रणलगायत सामाजिक बिकृति र विसङ्गतिका विषयमा पनि नागरिकलाई सचेत गराएका छन् । कार्यक्रममा सहभागीहरुले गाउँमा विकास निर्माण, शान्तिसुरक्षा, भूकम्पपीडितलाई राहत उपलब्ध, सम्बन्धित निकायहरुबाट समयसमयमा अनुगमनलगायतका विषयहरुमाथि जिज्ञासा राखेका थिए ।
सोही कार्यक्रमको अवसरमा प्रहरी निरीक्षक कृष्णकान्त अधिकारीले धौलागिरि मावि र म्याग्दी एकेडेमीका कक्षा ९ र १० मा अध्ययनरत २०० विद्यार्थीहरुलाई लागूऔषध, जनचेतना तथा विद्यमान कानुनी व्यवस्थाको सम्बन्धमा School meet कार्यक्रम गरेका थिए । कार्यक्रमका सहभागीहरुले उठाएका जिज्ञासाको प्रजिअ आचार्य र प्रनाउ खड्काले सम्बोधन गरेका थिए । सो कार्यक्रममा सिङ्गास्थित स्थानीय राजनीतिक दल, समाजसेवी, शिक्षक विद्यार्थी, युवा क्लब, आमा समूहलगायतको सहभागीता रहेको थियो । कार्यक्रम धौलागिरि माविका प्रधानाध्यापक केशवप्रसाद रेग्मीको अध्यक्षतामा सम्पन्न भएको थियो ।
- बिम्मी शर्मा त्यो प्रेम नै त थियो जब मैले मुखमा पहिलो गाँस हाल्दै गर्दा तिमीलाई सम्झे कँही तिमी पनि भोकै त छैनौं । तब मेरो आँखाबाट नु...
- राजकुमार थापा ‘राष्ट्रिय एकता, समृद्धि र स्वाभिमान ः संविधानको कार्यान्वयन एमालेको अभियान’ भन्ने नाराका साथ यति बेला नेकपा एमालेले देश...
- अमृत बास्कुने समय गतिशील हुन्छ । यो कुरा सबैलाई अवगत भएको कुरा हो र यसमा सबैको एकमतरहेको नै त छ । समयको मोड र दौडलाई निरन्तर रुपमा प...
नेपालको प्रतिनिधित्व गर्दै खेलकुदमा सहभागी हुँदै पदक जित्न सफल म्याग्देली खेलाडीहरुलाई म्याग्दी सदरमुकाम बेनीमा विभिन्न संघ संस्थाहरुल...
उत्तरपश्चिमी स्पेनको ग्यालिसिया इलाकाका करिब चार हजार हेक्टर जङ्गल क्षेत्र डढेलोमा परी स्वाहा भएको छ । तीब्ररूपले जताततै डढेलो फैलनुको ठो...
बेनी बजारमा ब्यवसाय सञ्चालन गर्दै आएका नकुल ढकाल र मुना थापा मगरको नयाँ रोइला गित रुदै मेला पातैमा ले युट्युवमा निकै चर्चा बटुलेको छ । उ...
कांग्रेसमा शेरबहादुर देउवा पक्षलाई नजिकबाट साथ दिंदै आएका कोही व्यक्ति छन् भने ती हुन विमलेन्द्र निधि । १३ औं महाधिवेशन अघिबाटै सभापति देउ...
नेपाल साथै बिश्वकै चर्चित स्थान सिङ्गा तातोपानीमा चैत २ गते बाट सुरु भएको होली मेलाको अवसरमा देखिएका केही झलकहरु । मेलाको उद्घाटन् जिल्ल...
- करिश्मा सुवेदी आँधी आउँछ पानी आउँछ हाम्रो त जसोतसो चल्छ कंक्रिटको घर छ ढलानको छानो छ जाडो हुँदा ओढ्ने सिरक छ आङ ढाक्नलाई रोजी–रोजी क...
- डा. विनोद चापागाई नेपाली राजनीतिमा केही शब्दहरू चर्चामा छन् । जसमध्ये सिक्किमीकरण, फिजीकरण र क्रिमियाकरण सिद्धान्तका रूपमा व्याख्या भए...